Die Another Day

Die Another Day (euskaraz Hil beste egun batean) Lee Tamahori zeelandaberritar zinema zuzendariaren espioitza 2002ko film bat da, Ian Fleming idazlearen James Bond pertsonaiaren eleberrietan oinarrituta. Bertan, Pierce Brosnan, Halle Berry, Toby Stephens, Rick Yune, Rosamund Pike eta Judi Dench aktoreek antzeztu zuten.

Pierce Brosnan irlandar aktoreak James Bond agentea antzeztu zuen azken aldia izan zen, jada 2002an 50 urte inguru zituen eta James Bond antzezteko zaharregia zegoela ere aipatu zuenez, 2005ean Brosnanek prentsaurreko batean James Bond berriz antzeztuko ez zuela ofizialki baieztatu zuen; aldiz, Eoin ekoiztetxeko arduradunak ere hura ordezkatzeko hautagai gazteago baten bila zebiltzalako zurrumurrua ere hedatu zen. Azkenik, ustezko hainbat hautagairen izenak aipatu ondoren, 2006ko Casino Royale filmean Daniel Craig ingeles aktoreak ordezkatu zuen.

Lanak James Bonden film-sailaren 40. urteurrena ospatzen zuen, saila 1962an Sean Connery eskoziar aktoreak anteztutako Dr. No filmarekin hasi baitzen; hortaz, film horrek aurreko bakoitzari erreferentzia egin zion. Halaber, 1963. urtetik Desmond Llewelyn galestar aktore beteranoa 1999an zendu zenean –Q-ren papera antzeztu zuen–, John Cleese aktorea eta Monty Python umorista-taldeko kide ohiak ordeztu zuen.

 Argumentua 
Hong Kong hiritik Kuba eta Londreseraino, 007 agente sekretuak (Pierce Brosnan) Ipar Koreako Moon (Kenneth Tsang) kolonel bakezalearen Zao (Rick Yune) semearen egitasmoak ikertu behar ditu. MI6ak Zaoren egitasmoek nazioarteko oreka kolokan jar dezakatelako susmoa du, eta 007 agenteak haren asmoen berri izandakoan, sumo horiek egia bilakatu dira, Zaok bi Koreen batasuna lortu, Japoniari eraso egin eta ondoren AEBei gerra egin nahi baitie. Bond atzeman eta torturatu du. Bond aske geratu eta handik gutxira Londresera itzultitakoan, Gustav Graves (Toby Stephens) aberats misteriotsuak Zaorekin "negozioak" dituela eta munduarentzat itzelezko mehatxua izan daitekeela jabetu da, eguzki izpiak nahi eran zuzen ditzakeen satelite bat eraiki baitu.

 Aktoreak 
 Pertsanaia Aktorea James Bond  Pierce Brosnan Gustav Graves Toby Stephens Jinx Halle Berry Miranda Frost Rosamund Pike Zao Rick Yune Damian Falco Michael Madsen Moon jenerala Kenneth Tsang Moon kolonela Will Yun Lee M Judi Dench Q John Cleese Moneypenny andereinoa Samantha Bond Raoul Emilio Echevarría Vlad Mikhail Gorevoy Kil jauna Lawrence Makoare Chang jauna Ho Yi Verity Jones Madonna

 Filmalekuak 

 Kanpo estekak 
 Die Another Day filmaren IMDBko fitxa irakurgai 

Kategoria:James Bonden filmak
Kategoria:Lee Tamahorik zuzendutako filmak
Kategoria:Erresuma Batuko filmak
Kategoria:Ipar Korean girotutako filmak
Kategoria:Hego Korean girotutako filmak
Kategoria:Habanan girotutako filmak
Kategoria:Londresen girotutako filmak
Kategoria:Islandian girotutako filmak
Kategoria:Hong Kongen girotutako filmak
Kategoria:2002ko filmak
Kategoria:2000ko hamarkadako abentura filmak